CELEX: 32001R1274
Language: sl
Date: 2001-06-27
Title: Uredba Komisije (ES) št. 1274/2001 z dne 27. junija 2001 o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvoraBesedilo velja za EGP

Pomembno pravno obvestilo

|

32001R1274

Uradni list L 175 , 28/06/2001 str. 0014 - 0015

		Uredba Komisije (ES) št. 1274/2001z dne 27. junija 2001o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 807/2001 [2], in zlasti členov 6, 7 in 8 Uredbe,ob upoštevanju naslednjega:(1) V skladu z Uredbo (EGS) št. 2377/90 je treba postopno določiti najvišje dovoljene vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil.(2) Najvišje dovoljene vrednosti ostankov je treba določiti šele potem, ko se v okviru Odbora za zdravila za uporabo v veterini preučijo vsi ustrezni podatki o varnosti ostankov zadevnih snovi za potrošnike živil živalskega izvora in o vplivu ostankov na industrijsko predelavo živil.(3) Pri določanju najvišjih dovoljenih vrednosti ostankov zdravil za uporabo v veterinarski medicini v živilih živalskega izvora je treba določiti živalske vrste, v katerih se lahko nahajajo ostanki, mejne vrednosti, do katerih so lahko prisotni v vsakem zadevnem mesnem tkivu, pridobljenim iz zdravljene živali (ciljno tkivo), in naravo ostanka, ki je pomemben za nadzorovanje ostankov (ostanek označevalca).(4) Za nadzor ostankov, kakor je določen v ustrezni zakonodaji Skupnosti, je treba ponavadi določiti najvišje dovoljene vrednosti ostankov za ciljna tkiva jeter in ledvic. Jetra in ledvice pa se pogosto odstranijo iz trupov, namenjenih za mednarodno trgovino, zato je treba vedno določiti najvišje dovoljene vrednosti ostankov tudi za mišična in maščobna tkiva.(5) Pri zdravilih za uporabo v veterinarski medicini, namenjenih nesnicam, živalim v laktaciji ali čebelam delavkam, je treba določiti tudi najvišje dovoljene vrednosti ostankov za jajca, mleko ali med.(6) Meloksikam in tilmikozin je treba vnesti v Prilogo I k Uredbi (EGS) št. 2377/90.(7) Dovoliti je treba ustrezen rok do začetka veljavnosti te uredbe, da lahko države članice ob upoštevanju določb iz te uredbe opravijo prilagoditve, potrebne za dovoljenja za promet z zdravili za uporabo v veterinarski medicini, ki so bila izdana v skladu z Direktivo Sveta 81/851/EGS [3], kakor je bila nazadnje spremenjena z Direktivo Komisije 2000/37/ES [4].(8) Ukrepi, predvideni s to uredbo, so v skladu z mnenjem Stalnega odbora za zdravila za uporabo v veterini –SPREJELA NASLEDNJO UREDBO:Člen 1Priloga I k Uredbi (EGS) št. 2377/90 se spremeni, kakor je določeno v Prilogi k tej uredbi.Člen 2Ta uredba začne veljati tretji dan po objavi v Uradnem listu Evropskih skupnosti.Uporabljati se začne 60. dan po objavi.Ta uredba je v celoti zavezujoča in se neposredno uporablja v vseh državah članicah.V Bruslju, 27. junija 2001Za KomisijoErkki LiikanenČlan Komisije[1] UL L 224, 18.8.1990, str. 1.[2] UL L 118, 27.4.2001, str. 6.[3] UL L 317, 6.11.1981, str. 1.[4] UL L 139, 10.6.2000, str. 25.--------------------------------------------------PRILOGAA. Priloga I k Uredbi (EGS) št. 2377/90 se spremeni:1. Učinkovine proti infekcijam1.2 Antibiotiki1.2.4 Makrolidi"Farmakološko aktivna snov | Ostanek označevalca | Živalska vrsta | Najvišje dovoljene vrednosti ostankov (MRL) | Ciljna tkiva | Druge določbe |Tilmikozin | Tilmikozin | Puran | 75 µg/kg | Mišice | |75 µg/kg | Koža in maščoba | |1000 µg/kg | Jetra | |250 µg/kg | Ledvice" | |4. Učinkovine proti vnetjem4.1 Nesteroidne učinkovine proti vnetjem4.1.4 Proizvodi oksikama"Farmakološko aktivna snov | Ostanek označevalca | Živalska vrsta | Najvišje dovoljene vrednosti ostankov (MRL) | Ciljna tkiva | Druge določbe |Meloksikam | Meloksikam | Prašiči | 20 µg/kg | Mišice | |65 µg/kg | Jetra | |65 µg/kg | Ledvice" | |--------------------------------------------------